CELEX: 62008TN0368
Language: fi
Date: 2008-08-26 00:00:00
Title: Asia T-368/08: Kanne 26.8.2008 — Atlantean v. komissio

22.11.2008   
            
            
               FI
            
            
               Euroopan unionin virallinen lehti
            
            
               C 301/43
            
         Kanne 26.8.2008 — Atlantean v. komissio
   (Asia T-368/08)
   (2008/C 301/74)
   Oikeudenkäyntikieli: englanti
   Asianosaiset
   
      Kantaja: Atlantean Ltd (Killybegs, Irlanti) (edustajat: solicitor M. Fraser, solicitor D. Hennessy, G. Hogan, SC, barrister E. Regan ja barrister C. Toland)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava 26.6.2008 tehty komission päätös K(2008) 3236, joka on osoitettu Irlannille vastauksena Irlannin esittämään Atlanteaa koskevaan pyyntöön
            
         
               —
            
            
               komissio on velvoitettava korvaamaan kantajalle tästä oikeudenkäynnistä aiheutuvat oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii nyt esillä olevassa asiassa sen 26.6.2008 tehdyn komission päätöksen K(2008) 3236 lopullinen kumoamista, jolla hylättiin Irlannin pyyntö kantajan Atlantean-nimisen aluksen kapasiteetin lisäämiseksi kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten syihin sovellettavan neljännen monivuotiseen ohjausohjelman (MOO IV) yhteydessä. Ensimmäinen, 4.4.2003 tehty komission päätös 2003/245/EY (1), jolla hylättiin Irlannin pyyntö, kumottiin ensimmäisen oikeusasteen tuomioistuimen 13.6.2003 antamalla tuomiolla (2) kantajan Atlantean-alusta koskevilta osin.
   Kantaja esittää väitteidensä tueksi, että riidanlaista päätöstä ei ole tehty niiden kriteerien perusteella, jotka on säädetty neuvoston päätöksessä 97/413/EY (3), jonka se katsoo olevan asianmukainen oikeudellinen perusta, vaan neuvoston asetuksen 2371/2002/EY (4) 11 artiklan 5 kohdan nojalla. Kantaja katsoo näin ollen, että komissiolta puuttui toimivalta kyseisen päätöksen tekemiseksi ja että se loukkasi taannehtivuuskiellon, oikeusvarmuuden, luottamuksensuojan ja syrjintäkiellon periaatteita sekä yhdenvertaisuusperiaatetta ja suhteellisuusperiaatetta. Kantaja väittää, että komissio laiminlöi EY 253 artiklan mukaisen perusteluvelvollisuutensa sekä loukkasi kantajan oikeutta tulla kuulluksi ja sen omaisuudensuojaa. Lisäksi kantaja väittää, että komissio käytti väärin harkintavaltaansa, toimi vilpillisessä mielessä ja teki anteeksiantamattoman ja ilmeisen virheen päätöstä tehdessään. Kantaja katsoo lisäksi, että komissio ylitti sille kuuluvan harkintavallan rajat.
   Lisäksi kantaja väittää, että komissio pyrki aiheuttamaan haittaa asiaan liittyvälle vahingonkorvausvaatimukselle, jonka kantaja on tehnyt ensimmäisen oikeusasteen tuomioistuimessa vireillä olevassa asiassa T-128/08 (5) eikä näin ollen toiminut vilpittömässä mielessä.
   
      (1)  EUVL L 90, s. 48.
   
      (2)  Asia T-192/03, Atlantean Ltd v. komissio, Kok. 2006, s. II-42.
   
      (3)  Yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 199731 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26.6.1997 tehty neuvoston päätös (EYVL L 175, s. 27).
   
      (4)  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20.12.2002 annettu neuvoston asetus (EY) N:o 2371/2002 (EYVL L 358, s. 59).
   
      (5)  Asia T-125/08, Atlantean Ltd v. komissio (EUVL C 116, s. 28).